
iVIoRBO  de  quo  agendum  est,  nullus  aut  celerius 
occupat,  aut  ad  finem  suum  lethalem  properan¬ 
tius  ruit.  Nullus  utique  horrificus  magis  appa¬ 
ret  ;  quid  enim  plus  terrere  potest,  quam  homi¬ 
nem,  ipso  astatis  flore  nec  ullo  priore  morbo  labe¬ 
factum,  subito  dirissimis  corripi  distentionibus, 
spumante  simul  ore,  facie  distorta,  modo  florida, 
modo  iterum  pallidissima:  Oculis  porro  fixis, 
sensu  externo  fere  oppresso,  nisi  suorum  cruciabi¬ 
lium  tormentorum  ?  Talibus  veris  miseriis  afflicti 

saepe  paucas  intra  horas  pereunt,  neque  ullum  est 
robur  aetatis  vel  sexus  iis  malis  immune.  Infan¬ 
tes  et  senes,  juvenes  robusti,  foeminae  tenerrimae, 
perinde  hoc  morbo  corripiuntur  ;  atque  tam  late 
patet  regio  quam  in  India  depopulatus  est,  ut 
vix  aut  ne  vix  quidem  proprietas  quaequam  regio¬ 
nis  affectae  assignari  potest.  Nihilominus  per 
vastas  Indiae  Orientalis  regiones  multo  crebrius 
graviusque  saevire  apparet  quam  usquam  orbis 
terrarum,  atque  quum  egomet  iis  regionibus  prae¬ 
cipue  morbum  viderim,  formam  solummodo  hisce 
locis  peculiarem  jam  prosequar. 

s 

QUiEDAM  DE  NOMINE  AC  DEFINITIONE. 

Morbus  de  quo  dicendum  est,  ab  antiquissimis 
ut  videtur  temporibus,  cognitus  est,  et  essentia 
ejus  vel  conditio  primaria  in  rejectionibus  sursum 
ac  deorsum,  cum  spasmis  et  virium  prostratione, 
consistit.  Regionibus  autem  Europaeis  unde  om¬ 
nes  morborum  antiquae  descriptiones  nobis  de¬ 
scendere,  plerumque  bilem  in  sedibus  ostendit; 
unde  a  Graecis  nomen  9  seu  Biliosum 

Fluxum,  obtinuit.  Sed  nec  ipsi  Graeci  bilem  mor¬ 
bo  necessariam  esse  credidere ;  quoniam  Hippo¬ 
crates  Choleram  Siccam  memoraverit,  quae  nui- 

lam  habuit  exinanitionem  alvi ;  quin  huic  bilem 
et  vomitiones,  et  dejectiones,  cum  torminibus  et 
suffocatione,  supervenire  posse  ibidem  declarat. 
(Vide  Diset.  Acut.  p.  318.)  Qualis  fuit  Cholera 
Communis  veterum,  historia  ex  eodem  auctore  sa¬ 
tis  ostendet.  “  Athenis  virum  Cholera  corri¬ 
puit  ;  vomebatque  et  deorsum  egerebat,  et  dole- 
bat.  Et  neque  vomitus,  neque  per  alvus  secessus 
sisti  poterat ;  et  vox  ipsum  destituebat :  et  ex 
lecto  moveri  non  poterat.  Oculi  caliginosi  ac 
cavi  erant ;  et  convulsiones  tenebant  ab  alvo  et 
intestino,  et  singultus,  verum  purgatio  multo  co¬ 
piosior  erat  quam  vomitus.  Frigidus  factus  est, 
vivebat.”  Epid.  voL  iv.  p.  770.  Nihilominus  hic 
nulla  bilis  mentio  fit,  sed  in  aliis  locis  satis  con¬ 
spicue  illud  signum  recordatur.  Celsus,  Hip¬ 
pocratis  diligentissimus  sectator,  idem  retinet 
nomen,  ita  tamen  ut  simul  fateatur  primas  eva¬ 
cuationes  aquse  similes  esse.  Quum  vero  Hippo¬ 
crates  pro  vitio  bilis  habeat,  Celsus  quoque 
hanc  excretionem  aquosam  bilem  putat.  Ab  an¬ 
tiquis  scriptores,  recentes  nomen  Choleram  mutu¬ 
ati  sunt,  et  bilis  profluvium  esse  plerumque  pu¬ 
taverunt.  Cullenus  fere  a  Sauvagesio  defini¬ 
tionem  suam  accepit : 

“  Humoris  biliosi  vomitus,  ejusdem  simul  de¬ 
jectio  frequens,  anxietas,  tormina,  surarum  spas¬ 
mata.” 

Fallax  quodammodo  haec  definitio  est,  nec  ter- 
rentissimas  morbi  conditiones  comprehendit.  Bi¬ 
lis,  signum,  ut  cito  ostendere  spero,  fortuitum, 
boni  semper  ominis  est  in  Cholera  graviore,  sed 
initio  fere  absens,  saepe  omnino  ;  nulla  mentio  vi¬ 
rium  prostrationis  fit,  quamvis  longe  periculosis¬ 
simae  morbi  partis ;  spasmi  demum  surarum  di¬ 
cuntur  quasi  hi  non  omnes  corporis  partes  in 
Cholera  corripere  solerent.  Uno  verbo,  ut  dicam, 
definitionem  optimi  auctoris  in  pejus  transmuta- 
vit.  Melius  quidem  definivit  vir  caeteroquin  ele¬ 
gantiae  parum  studiosus,  Sagar  : 

“  Est  syndrome  ex  vomitu,  diarrhoea,  gastrody- 
nia,  prostratione  virium  et  sub  in  surarum  cram¬ 
po.” 

Si  ego  quidem  ex  propria  experientia  eam 
quam  vidi  Cholerae  Indicae  formam  definitione 
comprenderem,  haec  fere  verba  essent : 

“  Virium  prostratio  ingens,  extrema  frigescentia, 
spasmi  plus  minus  generales ;  saepe  cum  vomitu 
ac  diarrhoea,  per  aliquam  saltem  morbi  partem.” 

Si  morbum  ita  definiamus,  non  dubito,  quin 

Cholera  veterum  non  minus  quam  Cholera  Mor¬ 
bus,  Cholera  Indica,  Mort  de  Chien,  et  si  qua 
alia  nomina  sint,  sub  eodem  capite  recenseri  pos¬ 
sunt,  utpote  generis  communis  tantum  varietates. 
Gravissima  quidem  exempla  vomitu  ac  dejectione 
carent ;  aut  nisi  sub  finem  morbi  non  habent : 
atque  adeo  non  morbus  biliosus  est,  ut  bilis  de¬ 
jectio  pro  signo  faustissimo  habetur. 


HISTORIA  MORBI. 

Brevis  est  nimis  signorum  Cholerae  narratio. 
Ea  enim  celeritate  aut  ad  citam  mortem  aut  vic¬ 
toriam  laetam  deproperat,  ut  longae  phaenomeno¬ 
rum  seriei  evolvendae  non  detur  tempus.  Quin 
tanta  virium  depressio  comitatur,  ut  tempus  si 
produceretur  nil  nisi  vitae  fatiscentis  communia 
indicia  monstrare  posset.  Nunquam  vero  haec 
moribundi  ex  Cholera  signa  ipse  vidi,  quoniam 
fors  ita  j usserit  ut  omnes  quos  curaverim  in  vale¬ 
tudinem  vitam  que  redierint ;  sed  tristis  medico¬ 
rum  Indicorum  experientia  per  quinquennium 
abhinc,  istam  autopsiae  nostrae  lacunam  nimis 
abunde  supplevit.  Quando  hic  morbus  apud 

Europaeos  sese  ostendit,  saepe  connexionem  ali¬ 
quam  inter  causam  excitantem  et  morbum  dete¬ 
gere  possumus.  Sed  in  India  Orientali  nec  causa 
excitans  nec  praedisponens  conspicua  fuit.  Sanus, 
morbosus,  valens,  aeger,  robustus,  imbecillus,  Ma- 
hometanus,  Indus,  vetulus,  juvenis,  uterque  sexus, 
unumquodque  temperamentum,  perinde  obnoxii 
existebant.  Ex  nautis  quidem  nostris  multi  ve¬ 
getissimi  simulque  fortissimi  viri  correpti  sunt. 

Impetum  fere  praenunciant  sensus  debilitatis, 
tremores,  nausea,  ad  vomendum  conatus,  tandem- 
que  vomitus  ipse,  necnon  dejectio  humoris  aquosi, 
amylacei,  serosi  quasi,  vel  viridescentis.  His  sig¬ 
nis  dantur  aut  comites  aut  brevi  sequelae  disten¬ 
tiones  nervorum  gravissimae ;  quae  plerumque  in 
digitis  manuum  peduinve  incipientes,  cito  carpos, 
antibrachia,  suras,  femora,  abdomen,  thoracem, 
faciem  ipsam  occupant.  His  confestim  accedunt 
dolor,  constrictio,  oppressio  ventriculi  et  cardiae ; 
ingens  caloris  interni  sensus,  sitis  abnormis,  per¬ 
petua  aquae  frigidae  desideria,  quae  tamen  non 
prius  sumpta  quam  rejecta  est,  cum  pituita  aliqua, 
vel  liquore  albescente,  farinam  arenaceam  aqua 
maceratam  ac  suspensam  referente.  Ingraves¬ 
cente  malo,  cordis  ac  arteriarum  actio  propemo- 

dum  cessat :  saltem  apud  carpum,  tempora,  vel 
maxillae  inferioris  angulum,  aut  omnino  non  per¬ 
cipitur,  aut  sensum  indistinctum,  quasi  obscuri 
cujusdam  et  incerti  motus,  praebet.  Spiritus  labo¬ 
riosus,  rapidus,  aliquando  cum  longa  interrupta 
inspiratione.  Cutis  frigida,  viscida,  magnis  saepe 
guttis  sudoris  cujusdam  algidi  et  tactu  ingrati 
contecta,  coerulea,  livida  vel  purpurea. 

Virium,  ut  modo  diximus,  insignis  est  prostra¬ 
tio,  nisi  quidem  delirium  superveniat,  (quod  in 
uno  exemplo,  brevi  dicendo,  occurrere  vidi,)  quo 
casu  vires  musculorum  mirum  in  modum  auctae 
videntur.  Angor  quoque,  quam  Cullenus 
anxietatem  dixit,  jactatio  magna.  Vultus  colla- 
bitur,  oculi  suffusi,  fixi  quasi  vitrei ;  vel  hebetes, 
graves,  orbitis  subsidentes,  cum  circulis  lividis  cir¬ 
cumdatis  ;  genae  et  labra  livida  exsanguia,  tota 
corporis  superficies  quasi  sensu  orba.  Vidi  tamen 
quibus  vultus  sanguine  ruberet,  oculi  mire  torvi 
huc  illuc  vagarentur,  spuma  ex  ore  copiose  elabo¬ 
retur. 

In  debilibus,  auctores  sunt  medici  Indici,  qui¬ 
bus  impetus  vehemens  fuit,  nec  medicina  praepe¬ 
ditus,  morbus  cito  in  mortem  desinit.  Vigor 
cordis  et  calor  animalis  nunquam  redeunt ;  vomi- 

tus  autem  et  dejectio  perstant,  cum  siti  ac  jacta¬ 
tione  :  aeger  delirans  vel  sensus  impotens,  oculis 
sine  objecto  fixis,  et  quasi  lecto  depressus  et  abdi¬ 
tus  jacet,  spasmi  ante  quintam  vel  sextam  horam 
recrudescunt  et  vitam  extinguunt.  Priore  qui¬ 
dem  morbo  debilitati  raro  superstites.  Nonnun- 
quam,  ut  in  nauta  quem  feliciter  curavi,  sanissi¬ 
mos  adoritur ;  sed  ex  sociis  navalibus  ii  multo  sae¬ 
pius  affecti  sunt  qui  vires  ebrietate  crebra  minue¬ 
rant.  Quod  ad  ordinem,  durationem,  constan¬ 
tiam  et  gravitatem  signorum  supra  dictorum,  in¬ 
finita  est  varietas.  Aliquando,  ut  diximus,  spas¬ 
mi  dolores  cruciabiles  adsunt,  nullum  vero  pro¬ 
fluvium.  Modo  nausea  et  diarrhoea  spasmos  prae¬ 
cedunt,  modo  hos  spasmi.  Exempla  lego  quibus 
confestim  fere  aeger,  pauxillo  liquoris  decoloris 
sursum  ac  deorsum  rejecto,  animam  expiravit.  Co¬ 
lor  humoris  vomitu  excreti  plerisque  nullus  fuit, 
vel  lacteus,  multis  viridis :  dejectiones  vero  ple¬ 
rumque  aquosae  et  turbidae  coenosae,  nonnunquam, 
sanguinolentae,  paucis  pulposae  quasi  herbaceae. 
Nullis  vero  sub  initio  morbi  materia  faeculenta 
fuit  excreta,  et  cuidam  ex  nautis  nostris  alvus 
erat  adstricta. 

Spasmi  nullum  certum  ordiiiem  observant. 
Modo  enim  uti  supra  docui,  incipiunt ;  non  raro 
tamen  in  musculis  abdominis  incipere  vidi. 
iEger  quidem,  si  modo  loqui  potest,  semper  de  do¬ 
lore  trans  ventrem  queritur :  imo  venter  ipse  tac¬ 
tu  dolet,  plerumque  durus  et  ad  spinam  retractus. 
Spasmus  semper  motu  auctus.  Ardor  ventriculi 
et  alvi  semper  aderat,  aliquando  per  cardiam  et 
oesophagum  ad  guttur  propagatus.  Hic  est  Gas- 
trodynia  clarissimi  Sagar.  Lingua  sicca,  arida, 
alte  sulcata,  sorde  albida,  flava,  rubra,  vel  fusca. 
Os  totum  aridum  et  ardens.  Capitis  dolor  super 
orbitas  nonnullis  adfuit.  Urina  primo  limpida, 
abunde  secreta ;  aliquando  parca,  difficilis,  pene 
omnino  suppressa. 

Pulsus  plerumque  aequalis  fuit,  debilissimus, 
mollis  nec  tamen  celer,  utpote  80  ad  100.  Ante 
mortem  paucorum,  frequentia  aucta  fuit  ad  140 
etiam  150  ictus,  distinctos  vero,  sed  parvos,  debi¬ 
les,  inaequales.  Si  quando  morbus  statum  collap¬ 
sum  superaret,  pulsus  ad  solitum  vigorem  rediret. 
Haec  fere  forma  morbi  communis  est,  atque  eo  te¬ 
nore  pleraque  exempla  morbi  Indici  ad  finem 
suum  properant.  Nihilominus,  saepe  auctae  re¬ 
jectiones  penitus  absunt.  Gravissima  quae  vidi 

exempla,  hujusmodi  fuere  ;  atque  vix  me  contineo 
quando  lego  quendam  chirurgum  navalem  Bo  yle 
tales  affectus  non  ad  Choleram  pertinere  docen¬ 
tem.  Quae  precor  Cholerae  essentia  est  ?  non  uti¬ 
que  hae  dejectiones  vomitusque  ;  nam  hae  quoti¬ 
die  occurrunt,  nec  unquam  pro  Cholera  habentur. 
Non  bilis  est,  quae  vix  nisi  pro  signo  salutis  ap¬ 
paret  ;  non  spasmi  soli,  nam  hi  familiares  sunt,  ac 
alia  nomina  recipiunt.  Essentia  Cholerae  est  vi¬ 
rium  prostratio,  cum  spasmis  et  molimine  ad 
morbosam  actionem  in  viis  primis,  modo  ad  diar¬ 
rhoeam  et  vomitum,  modo  ad  bilis  profusiones 
progrediente,  sed  saepe  ultra  conamina  ad  has  eva¬ 
cuationes  non  properante.  Quo  melius  haec  notio 
Cholerae  Indicae  comprehendi  possit,  paucis  ver¬ 
bis  exempla  duo  narrabo. 

Navem  cui  medicus  fui,  Calcuttae  anchoris  stan¬ 
tem,  ineunte  Februario  anni  1821,  forte  tertia 
hora  matutina  conscendi,  hominemque  super  tabu¬ 
latum  sub  pleno  jove  dormientem  offendi.  Illud 
enim  latenter,  et  injussu  praefecti,  agere  solent 
nautae,  propter  calores  inter  tabulatas  vix  tolera¬ 
biles,  atque  musculos  vexantes.  Juvenis  robustus 
27  annos  natus  erat,  qui  interdiu  inebriatus  ves¬ 
timentis  rore  multo  matutino  madefactis,  munera 

sua  laboriosa  peregerat.  Jussi  lectum  infra  tabu¬ 
latum  petere.  Septima  hora  matutina  exporrectus 
est  spasmis  violentissimis  musculorum  abdominis, 
qui  cito  ad  omnes  alios  corporis  extensi  sunt. 
Spasmi  quidem  adeo  vehementes  erant,  ut  sep¬ 
tem  validissimi  socii  navales  hominem  continere 
nequibant.  Pulsus  apud  carpum  non  percipien¬ 
dus  erat ;  facies  turgida  et  obscure  rubens ;  oculi 
ferociter  errantes,  lingua  sordida,  spuma  ex  ore 
dilabens,  spiritus  valde  laboriosus,  sudores  frigidi, 
viscidi,  circa  collum  pectusque ;  conamina  ad  vo - 
Wtendum  repetita ,  sed  praeter  aeris  aliquid  nihil 
excretum,  sitis,  ingentis  caloris  in  alvo  querimo¬ 
nia.  Tempore  quo  ego  hominem  descendere  jus¬ 
si,  algorem  subitum,  et  horrorem  per  totum  cor¬ 
pus  expertus  est,  Sed  nihilominus  cito  deinceps 
obdormiscebat. 

Vena  utriusque  brachii  resecta,  nullus  sanguis 
profluit.  Panni  aqua  calida  madentes  ventri  in¬ 
desinenter  admoti  sunt.  Calomelanos  grana  25, 
opii  crudi  grana  3,  per  os  ingesta  sunt.  Paucis 
deinde  horae  minutis  spasmi  mitescere  visi ;  san¬ 
guis  exudavit,  et  vulnera  super  venas  mplevit. 
Quindecim  minutis  sine  alia  mutatione  elapsis, 
calomelas  ac  opium  repetita  sunt ;  quo  facto  spas- 

mi  minus  graves  evasere,  atque  sanguis  guttatim 
e  vulneribus  fluere  coepit,  et  brevi  postea  pleno 
rivo.  Spiritus  nunc  multum  levatus,  atque  spas¬ 
mi,  tam  frequentia  tam  vehementia,  rapide  de¬ 
crescebant.  Sanguinis  unciis  35  detractis,  brachia 
ligata  sunt ;  atque  omnia  mala  signa  evanescere 
coepere,  ita  ut  tertia  post  morbi  ingressum  hora, 
homo  prorsus  restitutus  esset,  nisi  quod  valde  de¬ 
bilis  et  animo  despondente  jaceret.  Lingua  sor¬ 
didissima  ;  pulsus  80  plenus ;  alvus  adstric- 
ta.  Olei  ricini  sesquiuncia  faeces  liquidas  mul¬ 
tas  nigras  dejecit ;  post  cujus  operationem,  horas 
decem  dormiit.  Appetitus  nullus,  lingua  sordis 
da,  hoc  tempore  fuit ;  j alapae  grana  20,  calomela- 
nos  5,  data  sunt,  atque  pleno  effectu  sic  ut  ulti¬ 
ma  sedes  speciem  indueret  naturalem. 

Postridie  idem  pulvis  repetitus,  dejectiones 
cum  bile  excitavit.  Lingua  tunc  nitida,  appeti¬ 
tus  bonus,  cutis  perspiratio  naturalis.  Indusio 
laneo  tunc  uti  jussus,  ad  munera  solita  rediit,  li¬ 
cet  adhuc  debilis,  sed  nunquam  postea  aliquid 
morbosi  conquestus  est. 

Alterum  exemplum  in  Africano  homine  oc¬ 
currit,  robusto,  22  annos  nato.  Signa  fere 
similia  erant  his  jam  descriptis.  Ante  qua- 


DE  CHOLERA.  INDICA. 


13 


draginta  deinde  horae  minuta  accersitus  ho¬ 
minem,  mirabile  dictu !  omnino  sanatum  repe- 
ri.  Constabat  socios  navales  simul  atque  spas¬ 
mi  corripuissent,  re  fere  lethali  territos,  magnam 
portionem  alcoholis  saccharini  ( rum ),  cum  duobus 
cochlearibus  piperis  nigri  miscuisse,  et  homini 
hauriendam  praebuisse.  Spasmi  confestim  abiere. 
Quo  tempore  ego  quidem  vidi  satis  bono  animo 
erat,  atque  oleo  ricini  praescripto,  atque  alvo  plene 
subducta,  intra  quintam  horam  homo  ad  munia 
sua  obeunda  reversus  est. 

Quicunque  has  duas  narratiunculas  probe  con¬ 
siderabit,  Choleram  absque  ullo  profluvio  existere 
posse,  satis  facile  videbit.  Rarior  utique  morbi 
forma  est,  sed  apud  nautas  subinde  videnda,  ni¬ 
mirum  apud  id  genus  hominum,  quibus  vita  ac 
victus  peculiaris  alvum  fere  tardam  gignant. 

DE  CADAVERIS  SECTIONE. 

De  signis  in  corpore  post  mortem  conspicuis 
nihil  habeo  quod  ex  propria  observatione  didici ; 
nec  multum  quod  alii  literis  tradiderunt.  Medi¬ 
ci  vero  Indici  cadavera  solito  citius  putrescere 
credunt.  Multis  nihil  aliud  notabile  fuit :  nisi 
quod  intestina  magis  pallida  et  aere  distenta  fue- 


14 


DE  CHOLERA  INDICA. 


runt.  Patefacto  abdomine,  odor  peculiaris,  pes¬ 
simus  exiit.  Color  intestinorum,  in  longioribus 
exemplis  roseus  vel  purpureus ;  ventriculus  liquo¬ 
rem  pellucidum,  viridem,  flocculentum  ostendit. 
Aliis  tunicae  ejus  internae  intactae,  aliis  maculis 
rubris  obsitae ;  et  paucis  quibusdam,  lympha  coa¬ 
gulata  obtectae.  Multis  hepar  auctum  fuit :  venae 
sanguine  turgidae.  Omnes  vero  haec  signa  pro 
morbi  gradu  differunt :  et  quo  rapidior  mors,  eo 
pauciores  notae  ejus  in  corpore. 

DE  CAUSIS. 

His  nihil  obscurius.  Quod  ad  causas  praedis- 
ponentes  pertinet,  supra  notavi  ebriosos  mihi  pro¬ 
cliviores  visos,  sed  omnes  alii  fere  indifferenter 
correpti  sunt.  Nullum  quidem  corporis  vel  aeta¬ 
tis  genus  immune  est ;  quamvis  satis  verisimile 
sit,  quaecunque  vires  multum  infirment,  hominem 
Cholerae  praeparare.  Itaque  socii  navales  nostri, 
quando  in  portum  venitur,  eo  facilius  afficiuntur 
quo  longior  morae  super  terram  venia  iis  data  fue¬ 
rit  ;  hoc  est  quo  longior  debilitantibus  subjectio. 

Libellum  Domini  Boyle,  quem  supra  citavi, 
bona  ejusmodi  exempla  praestat. 

Eoccitantes  Causce  etiam  prioribus  obscuriores. 
Cholera  enim  trifariam  diduci  potest,  1°,  Sine 
evacuationibus,  2°,  Cum  evacuatione  materiae  se¬ 
rosae,  3°,  Cum  vomitu,  ac  dejectione  materiae  bi¬ 
liosae.  Ex  his  ultima  forma  in  India  haud  aliter 
quam  Europa  et  Asia  Minore,  solitaria  et  spora- 
dica  videtur,  nec  raro  a  causa  manifesta  exoriens. 
Eructus  subacidi,  Bacchi,  Venerisque  abusus,  fri¬ 
gus  utcunque  genitum,  veluti  roribus  nocturnis, 
flatu  terrestri,  vestitis  uvidis,  pedibus  madefac¬ 
tis  ;  acria  ingesta,  hoc  numero  sunt.  Sed  dua¬ 
rum  formarum  praecedentium  nulla  idonea  causa 
hactenus  reperta  fuit.  Inter  duas  causas  medicos 
haerere  video,  nimirum  virus  epidemicum  in  aere, 
ac  contagium .  Priorem  sententiam  plures,  pos¬ 
teriorem  Bombay enses  medici  amplectuntur. 
Multa  sunt  quae  utrique  sententiae  favent :  nec  is  . 
sum  tantas  qui  lites  dirimere  coner.  Veri  haud 
absimile  est,  morbum  primitus  miasmate  quodam 
invisibile  generari,  postea  vero  contagione  aegror 
tantium  propagari.  Illud  enim  de  febribus  re¬ 
mittentibus  gravioribus  multis  visum  est ;  et  si  de 
uno  aliquo  morbo  verum  sit,  cur  in  aliis  quoque 

non  obtineat,  Utique  haud  video.  Equidem  satis 
constat,  naves  ad  locos  morbo  laborantes  appulsas 
iterumque  discedentes,  cito  post  Cholera  affici ; 
Ut  apparuit  in  exemplo  Topazii  navis  Bellicae,  cu¬ 
jus  nautae  inter  Zeyloniam  atque  Insulam  Fran- 
ciae,  hoc  malo  gregatim  fere  affecti  sunt,  et  tam 
dem  haud  mediocrem  suspicionem  obiere,  conta¬ 
gionem  apud  Gallo-Xndos  istos  propagandi 
Harum  vero  rerum  fides  penes  auctores  sit. 

Quod  causam  proximam  attinet,  fere  nihil  pro¬ 
ponendum  habeo,  auditu  dignum.  Veteres  bi¬ 
lem  superabundare  credidere,  ut  ipsum  mali  no¬ 
men  indicat :  sed  bilis  saepe  omnino  suppressa  est, 
et  quando  demum  apparet,  boni  ominis  est. 
Hanc  theoriam,  quam  experientia  Europaea,  et 
opiniones  longorum  saeculorum  stabiliverant,  pri- 
mum  concussit,  imo  evertit,  Jacobus  Johnson, 
vir  iis  regionibus  quidem  haud  diu  versatus,  sed 
viribus  ingenii  fretus,  doctrina  plusquam  mediocri 
adjutus,  rei  fallaciam  probe  exposuit  f.  Aliquid 
tamen  humanum  ipse  passus  est ;  nam  quasi  ma¬ 
lum  imperfectum  mancumque  esset,  jam  theoria 


*  Vide  Kiunis,  Ed.  Med.  Surg.  Journal,  vol.  17 
f  Trop.  Climates,  220, — 227. 

orbatum,  aliam  nihilo  meliorem  substituit.  Ver¬ 
ba  ipsa  excito.  “  The  sudden  and  powerful 
check  to  perspiration,  the  nnparalleled  atony  of 
the  extreme  vessels,  debili tated  by  previous  ex- 
cess  of  action,  and  now  struck  utterly  torpid,  by 
the  cold,  raw,  damp,  nocturnal  land-winds,  load- 
ed  with  vegeto-aqueous  vapour,  and  abounding 
with  terrestrial  and  jungly  exhalations,  break  at 
once,  and  with  violence,  the  balance  of  the  circu- 
lation.  The  extreme  vessels  of  the  hcpatic  Sys¬ 
tem  sympathising  with  those  on  the  surface,  com- 

■  vJ  .  .. 

pletely  arrest  the  reflux  of  blood  from  the  portal, 
coeliac,  and  mesenteric  circles ;  hence,  in  the  worst 
cases,  a  total  suppression  of  biliary  secretion,  with 
distention  of  the  abdomen,  and  shrinking  of  ali 
external  parts.  If  this  continue  any  time,  as  in 

Mort  de  Chien,  death  must  be  the  inevitable 

»  ■- 

consequence,  notwithstanding  the  unavailing  ef- 
forts  which  nature  makes,  by  vomiting,  to  deter- 
mine  to  the  surface,  res  tore  the  equilibrium  of  the 
blood,  and  of  excitability,  and,  with  them,  the 
functions  of  perspiration  and  biliary  secretion. 
In  proportion,  then,  as  the  two  latter  appear,  will 
the  danger  be  lessened,  our  most  salutary  objects 
attained,  and  the  disease  become  4  less  untrac- 


c 


18 


DE  CHOLERA  INDICA. 


table  and  fatal.”’  Haec  autem  opinio,  ut  minus 
probabilis,  sic  magis  absurda  est,  quam  illa  anti- 
qua. 

Quis  enim  docuit,  tantas  turbas  in  corpore  ex¬ 
citari  propter  defectum  bilis  ?  nemo  utique.  Ic¬ 
tericis  S3epe  diu  supprimitur  sine  injuria  tam 
gravi:  atque  in  hepatitide  totus  apparatus  saepe 
corrumpitur  aut  lympha  conglutinatur,  nec  tamen 
cum  ullo  hujusmodi  affectu.  Quin  natos  aliquos 
absque  hoc  apparatu  lego,  tamen  aliquamdiu  vi¬ 
tales,  et  certe  non  Cholera  demum  extinctos. 
Sed  si  nihil  ejusmodi  unquam  visum  fuisset,  con¬ 
jectura  ingeniosi  viri  probatione  eget. 

Nec  majore  dignitate  sunt  illa,  quae  de  aequi¬ 
librio  nescio  quo  sanguinis  interrupto,  proponit. 
Saepe  enim  id  fieri  in  febris  intermittentis  initio, 
ac  multis  morbis,  videmus,  sine  tamen  Cholerae 
signis.  Saepe  frigus  idem  efficit,  nec  nisi  diar¬ 
rhoeam  mucosam  gignere  videtur.  Circulos  ejus 
imaginarios  Portalem ,  Coeliacum ,  Mesenteri¬ 
cum ,  ut  argumenti  laborantis  subterfugia  nihil 
moror. 

Ex  toto,  haec  sententia  vix  minus  inepta  est, 
quam  ea  nuper  abrogata.  Haec  enim  claudicat, 
bilem,  ubi  nulla  est,  suspicans ;  illa,  bilem  ubi 

adest,  denegans.  Cholera  enim  Europaea,  bilis 
ab  initio  plerumque  exundat ;  neque  sine  soloe¬ 
cismo,  aliquis  abesse  confirmaret.  Quinimo,  li¬ 
cet  bilis  non  vomitu  vel  sede  rejiciatur  sub  Cho¬ 
lerae  initio,  etiam  fine  apparens  bono  sit  omine ; 
minime  tamen  sequitur  bilem  tum  non  secerni. 
Potest  enim  incarcerari  in  hepate,  etsi  probe  se¬ 
creta;  ut  Cullenus  docuit,  1818,  1819.  prim . 
lin.  et  Baillie,  Morbid.  Anat.  p.  256,  modo 
spasmo,  modo  ductus  concretione.  Atque  etiam 
si  non  secreta  fuerit,  jam  monstravimus  non  con¬ 
stare  tantas  virium  vitalium  turbas  esse  secuturas. 
In  dysenteria  saepe  nulla  secerni  bilis  apparet  % 
tamen  nihil  tam  grave  patiuntur  dysenterici. 
Cur  autem  tam  diras  ederet  tragaedias  in  Cho¬ 
lera,  eadem  res  quae  in  dysenteria  pene  innocua 
est  ? 

Neque  unica  est  horum  morborum  similitudo, 
nam  saepe  sublevatur  dysenteria,  bilis  effusione ;  at- 


*  “  The  reguiar  perspiration  is  suppressed,  and  the 
healthy  secretion  of  bile  entirely  stopped.”  Johnson 
on  Trop.  Clim.  p.  202. 

que  saepe,  auctore  Sydenhamo*  sine  ullis 
sedibus  dysenteria  grassatur. 

His  rebus  sedulo  perpensis,  adductus  sum  ut 
crederem,  bilem  nihil  omnino  ad  Choleram  at¬ 
tinere  ;  nec  auctam,  nec  minutam,  nec  etiam 
suppressam.  Porro  vehementer  suspicor,  omnes 
tres  supradictas  ejus  varietates  nihil  esse  nisi  Co¬ 
licam  quandam ,  a  colica  spasmodica  magis  prop¬ 
ter  regionis  ac  tempestatis  varietatem,  quam  ab¬ 
ditum  mali  ingenium,  differentem. 

Iis  enim  regionibus  calidis  cutis  actio  et  secre¬ 
tio  immensae  sunt ;  atque  quicquid  has  subito  sup¬ 
primit,  alvum,  utpote  organum  consortio  arctis¬ 
simo  conjunctum,  necessario  perturbabit.  Hinc 
colicam,  choleram,  dysenteriam,  solitam  ejus  pro¬ 
geniem  perpetuo  grassari  videmus.  Nunc  sig¬ 
na  morbi  colicam  referunt,  spasmis,  debilitate, 
subita  lethali  terminatione.  Quin  spasmus  intes¬ 
tinorum,  facile  omnia  explicat.  Namque  primo 
gravis,  ductum  choledochum  communem  clau¬ 
dit,  deinde  relaxatus,  bilem  fluere  sinit,  quae  ideo 
signum  salutis  fit.  Liquor  tenuis  initio  ejectus. 


*  Morb.  Acut.  §  iv.  cap.  iii. 

effectus  est  auctae  exhalationis  in  alvum,  propter 
minutum  sudorem,  haud  aliter  ac  in  Europa, 
diarrhoea  mucosa  inde  subsequi  solet.  Spasmi 
fiunt  ob  consensum,  obscurum  quidem,  sed  in  co¬ 
lica  communi  evidentissimum.  Debilitas,  ut 

i 

dixi,  et  mortes,  utrique  communes.  Haec  Cho¬ 
lerae  notio,  pallorem  intestini  post  mortem  pari¬ 
ter  explicat. 


DE  PROGNOSI. 

Praesagium  bonum  est  si  bilis  fluat  ab  ini¬ 
tio,  spasmi  nulli,  vires  parum  affectae.  Caetera 
omnia  mala  sunt.  Melius  quoque  erit,  si  medi¬ 
cus  fuerit  advocatus ;  id  quod,  fere  bis  mille  an¬ 
norum  abhinc  notavit  prudentissimus  Celsus. 


DE  DIAGNOSI. 

Colica,  Diarrhoea,  Dysenteria,  cum  Cholera 
confundi  possunt. 

Colicam  jam  supra  nisi  gradu  non  differre  scrip¬ 
simus.  Vulgo  tamen  Colicam  vocant,  si  alvus 

adstricta  sit,  nec  quidquam  infra  demittat.  Hanc 
autem  morbi  conditionem  nimis  vagam  puto,  ne¬ 
que  morbi  ingenium  satis  notare.  “  Colica  Sic¬ 
ca”  ( dry  belly-ache)  Indiae  Occidentalis,  in 
signis  suis  parum  omnino  differt  a  Cholera  In¬ 
dica  ;  atque  vulgo  hominum,  “  Mors  Canis,” 
uterque  indifferenter  appellatur ;  attamen  nemo 
Colicam  siccam,  Choleram  inverse  nuncupavit. 

Diarrhoea — facile  dignoscitur,  absentia  vo¬ 
mitus,  spasmorum,  debilitatis  corporis  cordisque. 

Dysenteria — sub  initio  febrem  habet,  et  do¬ 
lores  abdominales,  licet  graves,  nunquam  ad  spas¬ 
mos  musculorum  externorum  progrediuntur.  A- 
lias  Choleram  nonnihil  refert,  atque  ejusdem  fa¬ 
miliae  habenda  est. 

DE  CURATIONE. 

*  • 

*'  I  t  SrL  t  }  ,f  \  i  1  i  kji  v  * 

Curatio  ad  causam  proximam,  et  morbi  prio¬ 
ris  experientiam,  respicere  debet. 

Atque  in  Cholera,  causa  quam  posuimus,  om¬ 
nino  cum  curatione  usurpata  convenit ;  nam  san¬ 
guinis  missio,  calomelas,  opium,  balneum  cali¬ 
dum,  vesicatoria,  fomenta,  ipsissima  remedia  sunt, 

quibus  in  Colica  urgentiore,  hodie  per  totum  or¬ 
bem  terrarum,  medici  utuntur.  Etiam  Hippo¬ 
crates  #  ipse  ad  “  Choleram  siccam”  suam,  bal¬ 
neo  et  fomentis  utebatur  ;  atque  jam  satis  crebra 
experientia  docemur,  intra  illa  remedia  omnem 
spem  salutis  aegri  consistere. 

De  his  igitur  sigillatim  agere  animus  est. 

1.  Sanguinis  missio  princeps  auxilium  est,  sine 
enim  ope  hujus,  in  gravioribus  exemplis,  cura  saepe 
esset  frustrata.  Spasmum  enim  potenter  solvit,  et 
congestionem  atque  impetum  humorum  ad  intes¬ 
tina  alio  divertit,  et  dissipat.  Hinc  fluxum  muci 
in  alvum,  et  bilis  in  duodenum  fovet ;  quae  res,  si 
non  causa,  saltem  signum  salutis  redeuntis  sunt. 
Nihilominus,  non  haec  dico  quasi,  solum  reme¬ 
dium  esset  sanguinis  missio ;  nam  alia  quoque 
spasmum  liberare  posse,  facile  recipio. 

c2.  Calomelas  eodem  modo  agit,  atque  jam  diu 
celebre  fuit  confugium  in  morbis  inflammatio¬ 
nem  habentibus;  utpote  quod  sanguinis  motus 
aequet  temperetque ;  aequilibrium  vero,  siquando 
perturbatum,  restituet,  bilem  aliquo  modo  subsis¬ 
tentem  eliciat,  reseret,  spasmum  solvet. 


*  Diaeta  Acut.  lxii.  p.  318. 

3.  Opium  insigni  vi  solvendi  pollet,  ideoque 
multis  morbis,  imo  omnibus  fere  spasmodicis,  ad¬ 
hibetur.  Ante  omnia  alia  in  Cholera  profuit,  at¬ 
que  tam  proprio  Marte,  tam  aliorum  usu  com¬ 
pertum  habeo,  hoc  et  calomelane  solo,  Choleram 
saepe  bene  curari  posse. 

4.  Balneum  vero  calidum  ac  fomenta,  insigni 
laude  digna  aestimo,  utpote  quae  spasmum  laxent, 
sudorem  et  sanguinem  ad  cutem  revocent,  vires 
naturae  malo  cedentes  refocillent,  fluxum  denique 
sanguinis,  et  effectum  aliorum  remediorum  ex¬ 
pediant.  Vidi  quidem,  quibus  ut  credo,  omnia 
caetera  frustra  fuissent,  nisi  his  una  admotis. 

5.  De  vesicationibus  nihil  habeo  quod  dicam, 
nisi  quod  raro  his  expediendis  tempus  detur. 

6.  Jam  supra  ostendi  stimulantia  in  ventricu¬ 
lum  ingesta,  aliquando  Choleram  momento  fu¬ 
gare.  Plura  tamen  exempla  deficiunt. 

Postremo,  spasmo  superato,  vel  mitigato  dilu¬ 
entibus,  haud  aliter  ac  Cholera  Europaea  ad  sa¬ 
nitatem  producenda  est. 


'i 


FINIS. 


